Stanisław Wojciechowski

Stanisław Wojciechowski (nask. la 15-an de marto 1869 en Kalisz, m. la 9-an de aprilo 1953 en Gołąbki) – pola politikisto kaj kooperativisto, dua prezidento de Pola Respubliko.

 Biografio 
Komence li agadis en Asocio de Pola Junularo "Zet", poste ligiĝis al la laborista movado – de 1891 li membris en Laborista Unuiĝo, de 1892 en Pola Partio Socialista, poste kiel elmigrinto (en Svislando, Francio kaj Britio) en Asocio de Eksterlandaj Socialistoj Polaj. Post la reveno al la patrujo li engaĝiĝis en la kooperativan movadon. Li aŭtoris multajn eldonaĵojn pri la temo, estis membro de Societo de Kooperativistoj en Varsovio kaj direktoro de Asocio de Nutraĵaj Societoj (1911–1915).

Dum la unua mondmilito Wojciechowski membris en Pola Nacia Komitato. Li ankaŭ estris Polan Interpartian Unuiĝon en Moskvo.

De la 16-a de januaro 1919 ĝis la 9-a de junio 1920 li estis ministro de internaj aferoj. De 1921 li membris en Pola Popola Partio "Piast". La 20-an de decembro 1922 Nacia Asembleo elektis lin prezidanto de Pola Respubliko. La oficon li plenumis de la 22-a de decembro 1922 ĝis la 15-a de majo 1926, kiam rezulte de la maja renverso li rezignis de la ofico. Tiam li finis aktivan politikan agadon kaj koncentriĝis pri sciencista laboro.

 Genealogio 

 Vidu ankaŭ 
 Listo de prezidantoj de Pollando

 Bibliografio 
 Andrzej Ajnenkiel: Od rządów ludowych do przewrotu majowego. Zarys dziejów politycznych Polski 1918-1926. Wiedza Powszechna, 1986. ISBN 8321405819.
 Andrzej Ajnenkiel: Polska po przewrocie majowym. Zarys dziejów politycznych Polski 1926-1939. Varsovio: Ŝtata Eldonejo „Wiedza Powszechna”, 1980. ISBN 83-214-0047-7.
 Andrzej Ajnenkiel: Prezydenci Polski. Varsovio: Sejma Eldonejo, 1991. ISBN 83-7059-000-4.
 Andrzej Garlicki: Przewrót majowy. Varsovio: Czytelnik, 1987. ISBN 83-07-01598-7.
 Stanisław Kopf: Wyrok na miasto. Warszawskie Termopile 1944-1945. Varsovio: Eldonejo Askon, 2001. ISBN 83-87545-54-6.
 Ignacy Mościcki: Autobiografia. Varsovio: Bellona, 1993. ISBN 83-11-08265-0.
 Zbigniew Puchalski, Andrzej Stawarz: Kawalerowie Krzyża Niepodległości. Bjalistoko: Muzeum Niepodległości, 2004. ISBN 8387516422.
 Maciej Rataj: Pamiętniki 1918-1927. Varsovio: Ludowa Spółdzielnia Wydawnicza, 1965.
 Stanisław Wojciechowski: Moje wspomnienia. Lvivo: 1938.
 Andrzej Chojnowski, Piotr Wróbel: Prezydenci i premierzy Drugiej Rzeczypospolitej. Vroclavo – Varsovio – Krakovo: Zakład Narodowy imienia Ossolińskich, 1992. ISBN 83-04-038547.
 Zdzisław Pawluczuk: Konspirator i Prezydent. Rzecz o Stanisławie Wojciechowskim. Lublino: Globus, 1993. ISBN 83-85967-00-1.

 Eksteraj ligiloj 

 Biografio de Stanisław Wojciechowski .

Kategorio:Polaj nobeloj
Kategorio:Prezidantoj de Pollando